ИЗВЕШТАЈ О РАДУ УДРУЖЕЊА „ЦЕФИКС“ У 2015. ГОДИНИ

Нестраначко удружење „Цефикс“ Вршац остваривало је своју активност плански, синхронизовано и уз пуну сарадњу са грађанима, другим организацијама, вртићима, школама, органима локалне самоуоправе и са другим институцијама система.


Резултати рада Удружења били су видљиви путем пласираних информација на нашем сајту, забележени су на локалним телевизијама и на порталу „eVršac“ који је уредно регистровао све наше активности, тако да су грађани могли да буду упознати и на друге доступне начине.


Путем сајта бавили смо се и стручном проблематиком области којом се програмски усмеравамо, као што су анализе, чланци, достигнућа у земљи и свету, размена искустава и контакти са верним читаоцима сајта.


Остварена је потпуна сарадња са вртићима, школама и другим установама које су пружале било коју врсту помоћи. Компанија „Swisslion“ Таково је и 2015. године пружило одговарајућу помоћ у производима из свог производног програма који су употребљени приликом извођења презентација по школама и вртићима.


У 2015. години урађено је седам пројеката, од којих су прошла два, док су два обустављена за све подносиоце, а три нису одобрена. Документација пројеката који нису одобрени чува се за аплицирање у неком наредном периоду.


Пројекти који су одобрени и у целини реализовани носе назив:

1. „Уштеда енергије у домаћинству“, пројекат код Покрајинског секретаријата за енергетику и минералне сировине у укупном износу од 130.000 динара. Овај пројекат је реализован у четири градске и у једној сеоској основној школи, као и завршном презентацијом у градској кући у Вршцу. Њиме је било обухваћено око 150 ученика и већи број грађана на завршној презентацији. У склопу пројекта урађен је пригодан филм у трајању од 17 минута који је штампан на већем броју дискова који су дати приликом презентација.

2. „Илустрацијом до лепше животне средине“, пројекат код Скупштине општине Вршац у укупном износу од 40.000 динара. Изведен је у једном градском вртићу са око 100 предшколаца који су радили ликовне радове. Најбољи радови били су изложени на хуманитарној изложби у Културном центру Вршац.

Пројекти који нису прошли на конкурсима носе следеће називе:

1. „Aquaponic“ (Покрајински секретаријат за урбанизам),

2. „Енергетска ефикасност у ванредним ситуацијама“ ( СО-е Вршац),

3. „Улустрацијом до лепше животне средине (Покрајински секретаријат за урбанизам),

4. „Запажен медијски чланак о уштеди енергије“ (Siemens),

5. „E-karting“ (Ерсте банка).

Од осталих активности у 2015. години издвајамо:

· фебруар 2015. присуствовали изборној годишњој скупштини СЕРБИО - националне асоцијације за биомасу;

· Пригодно на сајту обележен дан енергетске ефикасности 5.март;
· 28. марта – Чланови Цефикса учествовали у акцији САТ ЗА НАШУ ПЛАНЕТУ на Тргу у центру града (био је постављен и штанд, а дељен је и промо материјал удружења). Акцију је организовала мрежа ЗЕЛЕНИ КРУГ коју је 2013. иницирао ЦЕФИКС;
· Обележен 5. јун Светски дан заштите животне средине на сајту ЦЕФИКС-а ауторским текстом Хасана Хеља;

· 28. и 29. јула одржана дводневна летња школа “Мале школе електронике” у перосторијама ОШ “Младост” у Вршцу;
· 09. август у сарадњи са Унијом студената Вршац организована акција добровољног давања крви;

· 09. септембра на састанку пројекта Банатска платформа приступили смо неформалној мрежи Банатска платформа које ће се бавити учешћем грађана односно локалних заједница у преговорима Србије са ЕУ;

· од 18. до 20. септембра за време Грожђебала промовисан је Еко Бике Таxи који је вожен по граду за време одржавања ове манифестације. Туристи су имали прилике да се провозају нашим трициклом, али и да се сликају... Такође имали смо и ТВ прилог о Еко Бике Таксију на ТВ Б92 у емисији Булевар;

· од 30. септембра до 2.октобра учествовали смо на РЕЦ-овом тренингу у Нишу на коме се причало о климатским променама и одрживом развоју.

· 7. новембра учествовали у акцији сађења 200 младица белог јасена на потезу ка Гудурици (крај Гудуричког насеља са десне стране), коју је одганизовао АВАЛОН из Вршца.

· 15. децембар организована Хуманитарна изложба дечјих радова пројекта “Илустрацијом до лепше животне средине” у КЦ Вршац. Изложба је била хуманитарног карактера, а прикупљена средства у висини од 1900 динара уручена су удружењу ПАРАКВАД из Вршца.

· 23.12.2015. Бранислав Вила председник Цефикс-а и Дејан Максимовић председник Еколошког центра “Станиште” учествовали су на седници Националног конвента у Парламенту Републике Србије у Београду.(Цивилно друштво има своје место у преговорима, а учешће организација цивилног друштва (ОЦД) може допринети квалитету, легитимитету и транспарентности преговарачког процеса. Зато постоји потреба да ОЦД на алтернативан начин комуницирају са актерима на националном нивоу – Канцеларијом за европске интеграције, Конвентом, Преговарачким тимом и структурама Координационог тела).
У Вршцу,

фебруара 2016.
